ΓΡΑΠΤΗ ΕΡΩΤΗΣΗ E-3065/00

υποβολή: Sergio Berlato (UEN) προς την Επιτροπή

(2 Οκτωβρίου 2000)

Θέμα: Ελαιοτριβεία

Ο ελαϊκός κλάδος περνάει βαριά κρίση. Ήδη κατά το παρελθόν έτος στην Ιταλία, το 30 % του προϊόντος δεν συνελέγη και η διάθεση στο εμπόριο ελαιολάδου από τρίτες χώρες σε εξευτελιστικές τιμές και κατώτερης ποιότητας, είχε καταστρεπτικά αποτελέσματα για όλον τον ιταλικό ελαϊκό κλάδο.

Λαμβάνοντας στη συνέχειαπόψη τον κανονισμό ΕΟΚ 2366/98(1), η εφαρμογή του οποίου προβλέπει βαρείς και δαπανηρούς κανόνες για τα ελαιοτριβεία, κανόνες που αφορούν την αγορά ηλεκτρονικής ζυγαριάς, την προσαρμογή των μετρητών του ηλεκτρικού, τηνποχρεωτική τήρηση μητρώων φόρτωσης και εκφόρτωσης και την έκδοση βεβαιώσεων για κάθε μεμονωμένη θλίψη και για τυποποιημένες αποδόσεις (κάτι το αδύνατο δεδομένου ότι η απόδοση της ελιάς διαφέρει ανάλογα με τα χαρακτηριστικά της κάθε περιοχής) η κρίση του ελαϊκού κλάδου θα επιβαρυνθεί.

Ζητείται από την Επιτροπή:

1. να εκπονήσει τα αναγκαία μέτρα προκειμένου, στο σχέδιο μεταρρύθμισης της ΚΟΑ για την ενίσχυση στην παραγωγή ελαιολάδου, τα ελαιοτριβεία να μπορούν να έχουν πρόσβαση σε ειδικές φορολογικές και πιστωτικές διευκολύνσεις,

2. να ενεργήσει για την αποκατάσταση των αγροτικών πιστώσεων φέρνοντάς τις σε διετή βάση,

3. να μελετήσει τη δυνατότητα χορήγησης παράτασης ενός έτους προκειμένου να μπορέσουν τα ελαιοτριβεία να εφοδιαστούν με τον εξοπλισμό που προβλέπει ο κανονισμός 2366/98.

(1) ΕΕ L 293 της 31.10.1998, σελ. 50.

Απάντηση του κ. Fischler εξ ονόματος της Επιτροπής

(10 Νοεμβρίου 2000)

Η Επιτροπή κρίνει πως το σημερινό επίπεδο των τιμών ελαιολάδου στην Κοινότητα συνδέεται με την αφθονία της κοινοτικής παραγωγής και ότι οι εισαγωγές, οι οποίες αντιπροσωπεύουν ποσοστό μικρότερο από 2,5 % της παραγωγής αυτής, δεν επηρεάζουν γενικά την κατάσταση της κοινοτικής αγοράς.

Η Επιτροπή βρίσκεται σε αμηχανία, λαμβανομένουπόψη το επιπέδου της παραγωγής στην Ιταλία για το 1999/2000, όσον αφορά τον ισχυρισμό του Αξιότιμου Μέλους του Κοινοβουλίου σύμφωνα με τον οποίο 30 % του προϊόντος δεν συνελέγη στην Ιταλία.

Τα μέτρα φορολογικής πολιτικής και της πολιτικής πιστώσεωνπάγονται στην αρμοδιότητα των κρατών μελών και η κοινή γεωργική πολιτική δεν μπορεί να προβλέψει φορολογικές απαλλαγές και πιστωτικές διευκολύνσεις για τα ελαιοτριβεία. Επιπλέον, αν ένα κράτος μέλος αποφασίσει να λάβει μέτρα για τη διευκόλυνση των πιστώσεων ή ευνοϊκότερα φορολογικά μέτρα, τα μέτρα αυτά είναι δυνατόν να θεωρηθούν κρατικές ενισχύσεις που ελάχιστα συμβιβάζονται με τη συνθήκη ΕΚ. Ως εκ τούτου, κάθε φορά που ένα κράτος μέλος προβλέπει φορολογικές διευκολύνσεις ή τη χορήγηση πιστώσεων στις επιχειρήσεις ή τους παραγωγούς, είναιποχρεωμένο να κοινοποιεί τα μέτρα στην Επιτροπή προκειμένου να εξεταστεί το συμβιβάσιμο των ενισχύσεων αυτών στο πλαίσιο των άρθρων 87-89 (πρώην άρθρα 92-94) της συνθήκης ΕΚ. Εξάλλου, η Επιτροπή κρίνει ότι, δυνάμει της κοινής οργάνωσης της αγοράς (ΚΟΑ) στον τομέα των λιπαρών ουσιών, τα ελαιοτριβείαπόκεινται σε διοικητικούς περιορισμούς, σε δαπάνες και σε ενδεχόμενες κυρώσεις στο πλαίσιο των ελέγχων αλλά ότι ταυτόχρονα επωφελούνται πολλοί από την ΚΟΑ με την οποία κατέστη δυνατή η διατήρηση, η αύξηση και η βελτίωση της παραγωγής και, κατέπέκταση, των εισοδημάτων για τα ελαιοτριβεία.

Όσον αφορά το θέμα της ενδεχόμενης παράτασης κατά ένα έτος των προτύπων που προβλέπει ο κανονισμός (ΕΚ) αριθ. 2366/98 της Επιτροπής της 30ής Οκτωβρίου 1998 για τον καθορισμό των λεπτομερών κανόνων εφαρμογής του καθεστώτος ενίσχυσης της παραγωγής ελαιολάδου για τις περιόδους εμπορίας 1998/1999(1), παραπέμπουμε το Αξιότιμο Μέλος του Κοινοβουλίου σε πρόσφατη απάντηση της Επιτροπής στη γραπτή ερώτηση P-3026/2000 του κ. Musotto(2).

(1) ΕΕ L 293 της 31.10.1998.

(2) ΕΕ C 136 E της 8.5.2001, σελ. 161.